༄༅༅། །མགོན་པོ་ཕྱག་བཞི་བའི་བསང་བཞུགས་སོ། །
༄༅། །ཧཱུཾ འོག་མིན་གནས་དང་ནཱ་ལེནྡྲ་སོགས་ནས། །དཔལ་ལྡན་ཡེ་ཤེས་
མགོན་པོ་ཕྱག་བཞི་བ། །གསང་ཡུམ་ཕྱི་ནང་འཁོར་ཚོགས་དམ་ཅན་བཅས། །སྤྱན་
འདྲེན་གནས་འདིར་མ་ཐོགས་ད་ཚུར་བྱོན། །ཧཱུཾ ཆོས་ཀྱི་དབྱིངས་དང་ཏིང་ངེ་འཛིན་
གྱི་མཐུས། །ལས་བསྒྲུབ་གཟུགས་སྒྲ་དྲི་རོ་རེག་བྱ་ལྔ། །ལྷ་མིའི་འདོད་ཡོན་ནམ་
མཁའི་ཁམས་གང་བས། །མགོན་པོ་འཁོར་དང་བཅས་པའི་ཐུགས་དམ་བསྐང་། །
རྟ་ནག་ལུག་ནག་ལ་སོགས་ཕྱི་རྟེན་དང་། །བླ་རྡོ་སྲོག་འཁོར་ཙིཏྟ་ལ་སོགས་པ། །
མཉེས་པའི་རྟེན་རྫས་རྣམ་པ་སྣ་ཚོགས་ཀྱིས། །མགོན་པོ་འཁོར་དང་བཅས་པའི་
ཐུགས་དམ་བསྐང་། །གཞན་ཡང་དངོས་བཤམས་ཡིད་སྤྲུལ་ལས་བྱུང་བའི། །མཉེས་
བྱེད་ཕྱི་ནང་མཆོད་སྤྲིན་རྒྱ་མཚོའི་ཚོགས། །ནམ་མཁའི་ཁམས་ཀུན་ཡོངས་སུ་
དཀྲིགས་པ་འདིས། །མགོན་པོ་འཁོར་དང་བཅས་པའི་ཐུགས་དམ་བསྐང་། །ཧཱུཾ རྡོ་
རྗེ་འཆང་སོགས་དངོས་བརྒྱུད་བླ་མ་ཡི། །སྲུང་མའི་གཙོར་གྱུར་མགོན་པོ་འཁོར་
བཅས་ལ། །བསྟོད་དོ་བདག་ཅག་འཁོར་དང་བཅས་པ་ཡི། །ཆོས་སྲིད་དཔལ་
འབྱོར་རྒྱས་པའི་འཕྲིན་ལས་མཛོད། །ཅེས་པ་འདི་ནི་དད་ལྡན་སྒྲོལ་མ་སྐྱབས་ཀྱིས་བསྐུལ་
བ་ལྟར་མོས་བློ་བཞིན་རྣམ་གཡེང་གི་ཁོལ་བོ་བ་བློ་བཟང་མིང་ཅན་གྱིས་བདེ་ཆེན་ཆོས་གླིང་དུ་
སྦྱར་བའི་ཡི་གེ་བ་ནི་རབ་འབྱམས་སྨྲ་བ་འཇམ་དབྱངས་ཕུན་ཚོགས་སོ། ། །།
י
:
4
350